
Grad Komiža (OIB:52006191628), Komiža, Hrvatskih mučenika 17, koju zastupa gradonačelnica Tonka Ivčević, dipl.oec., (u daljnjem tekstu: Grad),

i

Udruga (_______ OIB: ___ ) koju zastupa (ime i prezime),  - osoba ovlaštena za zastupanje (u daljnjem tekstu: Korisnik) zaključili su   __ 2016. godine

U G O V O R

o financijskoj potpori projektima udruga u 2016.g.

Članak 1.

Na temelju provedenog Javnog poziva za financiranje programa i projekata od interesa za opće dobro koje provode udruge, umjetničke organizacije i ustanove upisane u registar neprofitnih organizacija na području Grada Komiže u 2016. godini (u daljnjem tekstu: Javni poziv) i Odluke gradonačelnice; Klasa: _____Urbroj: _____ (u daljnjem tekstu: Odluka), Grad će isplatiti Korisniku na teret sredstava osiguranih u proračunu Grada za 2016. godinu, iznos od 

Iznos (brojkama) – kuna (Slovima)

za financijsku podršku projekta/programa pod nazivom

- naziv programa/projekta-

s rokom izvršenja navedenom u prijavi projekta, počevši od ____2016. godine, a najkasnije do ______ 2016. godine.

Članak 2.

Sredstva iz članka 1. ovog ugovora mogu se koristiti isključivo za provedbu prihvatljivih aktivnosti ovoga projekta sukladno uvjetima Natječaja i prema Obrascu opisa projekta i Obrascu proračuna projekta.

Dostavljeni Obrazac proračuna projekta, koji je Korisnik dostavio prijavljujući se na Poziv, sastavni je dio ovog ugovora.

Članak 3.

Sredstva iz članka 1. ovog ugovora isplatit će se na žiroračun Korisnika broj: - IBAN žiroračuna, otvoren kod: (naziv banke) , jednokratno u roku od 15 dana od dana potpisivanja ovog ugovora.

U slučaju značajnijeg smanjenja prihoda u 2016. godini iz članka 1. ovog ugovora, Grad će pravovremeno izvijestiti Korisnika o potrebi smanjenja ukupno odobrenih sredstava iz članka 1. ovog Ugovora kako bi se na vrijeme ugovorile izmjene u programskom i financijskom dijelu provedbe projekta.

Članak 4. 

Radi kontrole namjenskog korištenja sredstava Korisnik se obvezuje da će Gradu dostaviti Završni izvještaj.

Navedeni izvještaj treba sadržavati: 

a) Obrazac opisnog izvještaja projekta u papirnatom obliku

b) Obrazac financijskog izvještaja projekta u papirnatom obliku  uz detaljno dokumentiranje svih troškova

· za bezgotovinska plaćanja - preslike računa (R1 ili R2) koji glase na Korisnika te pripadajući izvod

· za gotovinska plaćanja - preslike računa (R1 ili R2) koji glase na Korisnika, preslike isplatnica iz blagajne i blagajničkog izvještaja

· ostalu dokumentaciju – putni nalozi s pripadajućim prilozima, dokumenti na temelju kojih su obavljana plaćanja (ugovori, sporazumi, obračuni honorara) i sl 

c) Priloge vezane uz provedbu projekta 

Korisnik podnosi Završni izvještaj najkasnije 30 dana nakon isteka roka predviđenog za završetak projekta. Izvještaji se podnose na propisanim obrascima Grada.

Članak 5.

Grad pridržava pravo kontinuiranog praćenja i vrednovanja izvršenja projekta Korisnika iz članka 1. ovog ugovora, te preispitivanje financija i troškova u bilo koje vrijeme trajanja sufinanciranja ili nakon završetka projekta.

Članak 6. 

Korisnik ovlašćuje Grad da radi nadzora namjenskog korištenja sredstava iz čl. 1. ovog ugovora neposredno kontaktira sve pravne i fizičke osobe kojima je prema priloženoj dokumentaciji Korisnik isplatio novčana sredstva koja je dobio od Grada u ime financijske podrške projektu/programu.


Članak 7.


Korisnik se obvezuje pravodobno izvijestiti Grad o eventualnim objektivnim smetnjama tijekom realizacije projekta/programa koje onemogućuju ili bitno mijenjaju opseg, vrstu planiranih aktivnosti i/ili korisnika projekta, izvršenje projekta u ugovorenom roku ili izvršenje projekta u planiranim stavkama proračuna, kako bi se mogle ugovoriti izmjene ugovornih obveza.

Članak 8.

Izmjene ugovornih obveza Korisnik može zatražiti najkasnije prije isteka roka izvršenja projekta. Svaka izmjena ugovornih obveza treba biti zatražena i odobrena u pisanom obliku.

Korisnik ne može zatražiti izmjene u provedbi projekta, produljenje roka provedbe ili prenamjenu pojedinih stavki proračuna nakon navedenog roka iz stavka 1. ovog članka.

Zahtjev za prenamjenu dijela sredstava i/ili zahtjev za produženje roka provedbe projekta Korisnik dostavlja gradu u pisanom obliku s obrazloženjem i s prijedlogom novog obrasca proračuna provedbe projekta.

Grad ima pravo ne odobriti prenamjenu dijela sredstava i/ili produženje roka provedbe projekta/programa ako se time bitno mijenja sadržaj i priroda projekta ili ako zahtjev nema utemeljenje u objektivnim razlozima za prenamjenu i/ili produženje roka provedbe projekta.

Članak 9.

Ako Grad utvrdi da je Korisnik nenamjenski koristio sredstva financijske podrške za izvršenje projekta iz članka 1. ovog ugovora ili nije izvršio projekt u ugovorenom roku, ako nije podnio odgovarajuća izvješća u roku i sa sadržajem određenim u članku 4. ovog ugovora ili ako Gradu ne omogući nadzor nad namjenskim korištenjem sredstava financijske podrške iz članka 5. i članka 6. ovog ugovora, a Korisnik je dužan vratiti primljena nenamjenski utrošena ili neutrošena sredstva uz obračunate kamate utvrđene u poslovnoj banci Grada u roku od 30 dana od dana primitka pisane obavijesti o potrebi vraćanja zaprimljenih sredstava.

Nenamjenskim korištenjem smatrat će se svako odstupanje od iznosa pojedinih stavki iz proračuna projekta iz članka 2. ovog ugovora u iznosu većem od 10% ukupnog iznosa pojedine stavke, koje nije odobreno sukladno članku 8. ovog ugovora

Članak 10. 

Ako Grad utvrdi da Korisnik nije ispunio ugovorne obveze, uskratit će pravo na financijsku podršku projekata i programa Korisnika u sljedeće dvije godine.

Članak 11.

Korisnik se obvezuje na svim tiskanim, video i drugim materijalima vezanim uz projekt  istaknuti logotip i naziv Grada kao institucije koja financira projekt koji je predmet ovog Ugovora.

Korisnik je suglasan da Grad koristi i objavljuje dostavljene mu fotografije, video i audio zapise iz stavka 1. ovog članka u cilju promocije financijskih podrški, ilustracije razvoja civilnoga društva u Republici Hrvatskoj i djelovanja Županije.

Članak 12.

Grad ne snosi odgovornost, neposrednu ili posrednu, za štete proizašle iz bilo koje aktivnosti Korisnika u provedbi ugovorenog projekta.

Članak 13. 

Davatelj bespovratnih sredstava i Korisnik sporazumno utvrđuju da Korisnik ne može prenijeti tražbinu Ugovora na treću stranu.

Članak 14.

U slučaju da se spor u provedbi ovog ugovora između Grada i Korisnika ne može riješiti sporazumno, spor rješava stvarno nadležan sud u Splitu.

Članak 15.

Ovaj ugovor sastavljen je u tri (3) istovjetna primjerka, od kojih jedan (1) primjerak zadržava Korisnik, a dva (2) primjerka Grad.

Članak 16.

Ovaj ugovor stupa na snagu danom potpisivanja.

Grad Komiža                                                                                            Korisnik

Gradonačelnica                                                                                  _______________

_________________                                                                         _______________

KLASA: 

URBROJ:

Mjesto, datum     


